Nach erä ruhigä Nacht uf em Boot  simer in Cat Ba Nationalpark. Mit em Velo ischs es paar Kilometer durä Dschungel gangä bis mir es chlis Dorf namens Viet Hai erreicht hei. Vo dört us simer mit emä Führer uf ein vo dä umliegendä Kalksteibärgä gwanderet. Obä a cho, hei mir en traumhaftä Usblick über diä vielä Inslä und Inseli gha. Diä Bärgä bestöndä us Kalkstei, presste Koralle- und Muschelreschte und Gneis. Dr Wäg het sich drum sehr steinig und teilwis rutschig entpupt. Zämä mit derä füechte Wärmi hets is einigs abverlang. Im Dorf a cho  und hei mir is vor Eusä Bungalow gsetzt und dä Hühner, de freche Söili, de chline Hündli, em Büsi und dä Dorfbewohner zu gluegt. Besser als TV!